cyanic-selkie/wikianc huggingface dataset:
เดอะวิตเชอร์ 3: ไวลด์ฮันต์
การพัฒนาได้ใช้เวลาอยู่ 3 ปีครึ่ง และการพากย์เสียงใช้เวลามากกว่า 2 ปีครึ่ง โดยเริ่มต้นตั้งแต่ปี 2011 การเขียนเนื้อเรื่องนั้นอ้างอิงเนื้อหาและตัวละครมาจากนิยายของ Andrzej Sapkowski ซึ่งเนื้อหามีฉากหลังจากวัฒนธรรมในเขตตอนกลางและตอนเหนือของยุโรป โดยบรรยากาศและเนื้อหาภายในเกมนั้นมีการเขียนให้มีความคลุมเครือในด้านคุณธรรมเพื่อไม่ให้เนื้อหามีความเรียบง่ายเกินไปและให้มีความสมจริง รวมทั้งสะท้อนถึงตัวนิยายต้นฉบับของ Andrzej Sapkowski ด้วย ตัวเกมถูกสร้างโดยใช้ REDengine 3 ซึ่งเป็นเอนจินที่ถูกพัฒนาโดย CD Projekt Red เอง เพื่อให้สามารถสร้างเนื้อเรื่องที่ซับซ้อนโดยไม่มีผลต่อความเป็นโอเพนเวิลด์ของตัวเกม ส่วนในด้านดนตรีประกอบนั้นประพันธ์โดย Marcin Przybyłowicz และ บรรเลงโดยวงบรันเดินบวร์คสเตทออร์เคสตรา
เกมเพลย์
นอกจากการโจมตีโดยใช้อาวุธปรกติแล้ว เกรอลต์ยังมีความสามารถในการใช้เวทมนตร์ที่เรียกว่า Sign อีกด้วย โดยจะมีอยู่ 5 ประเภท คือ Igni, Yrden, Axii, Quen และ Aard โดย Igni สำหรับเผาศัตรูหรือจุดไฟ Yrden ใช้สำหรับลดความเร็วของศัตรู Axii สำหรับสะกดจิต Quen ใช้ป้องกันความเสียหายจากศัตรู และ Aard สำหรับผลักศัตรูหรือสิ่งของด้วยเทเลไคเนติก แบลด การใช้ Sign นั้นอาศัยแถบความเหนื่อย (Stamina) แต่สามารถขยายไปใช้ค่าอะดรีนาลีนได้ เมื่อทำการปลดความสามารถดังกล่าวในหน้าอัพเกรด การใช้ Sign จะไม่สามารถใช้อย่างต่อเนื่องได้เนื่องจากข้อจำกัดของค่าความเหนื่อยที่จะถูกใช้จนหมด เมื่อมีการใช้ Sign แต่ข้อจำกัดจะถูกขยายออกไปอีกระดับหนึ่งเมื่อผู้ใช้อัพเกรดการดึงค่าอะดรีนาลีนไปใช้ด้วย โดยผู้เล่นสามารถทำการศึกษาข้อมูลของศัตรูภายในเกมผ่านทางคู่มือสัตว์ประหลาดภายในเกม เพื่อที่จะเตรียมพร้อมก่อนการต่อสู้ ทำให้การต่อสู้นั้นมีประสิทธิภาพสูงสุด
วีระพงษ์ วงศ์ศิลป์
ประวัติการดำเนินวงศิลปินภูไท (วีระพงษ์ วงศ์ศิลป์)
เดิมหมอลำ วีระพงษ์ วงศ์ศิลป์ ประกอบอาชีพเปิดร้านตัดผม ในชื่อร้าน มาร์คบาร์เบอร์ หมอลำ วีระพงษ์ วงศ์ศิลป์ให้ความสนใจเรื่องการร้องการลำ ความใฝ่ฝันตั้งแต่เด็ก ๆ อยากมีวงเป็นของตนเอง อยากเป็นหมอลำ อยากมีคนรู้จักมากขึ้น โดยได้รับการถ่ายทอดจากอาจารย์ทันใจหวาน ซึ่งเป็นผู้ฝึกสอนการลำและการฟ้อนให้
เริ่มอาชีพหมอลำอย่างเต็มตัวเมื่ออายุ 21 ปี ในปี พ.ศ. 2528 เริ่มไปเป็นศิลปินหมอลำกับหมอลำคณะซุปเปอร์สารคาม หมอลำเรื่องต่อกลอนทำนองกาฬสินธุ์สารคาม เป็นหมอลำที่มีชื่อเสียงในจังหวัดมหาสารคาม และได้รับบทพระเอก ซึ่งมีฉายาว่า รุ่งตะวัน แดนภูไท เมื่อปี พ.ศ. 2530 ย้ายมาสังกัดกับหมอลำคณะซุปเปอร์มหากาฬ  หมอลำเรื่องต่อกลอนทำนองกาฬสินธุ์สารคาม คนรู้จักในฉายาว่า บุญมา ฟ้าสนั่น ต่อมาปี พ.ศ. 2532 ย้ายมาอยู่กับหมอลำคณะฟ้าสีคราม เป็นหมอลำเรื่องต่อกลอนทำนองกาฬสินธุ์สารคาม ออกเดินสายลำในหลายจังหวัดในภาคอีสาน รับบทพระเอก และต่อมารับบทพ่อพญา แฟนหมอลำรู้จักในนามพ่อพญา วีระพงษ์ แสงยศ  ก่อนที่จะตัดสินใจมาตั้งวงเอง เมื่อปี พ.ศ. 2547 ตั้งวงดนตรีหมอลำพื้นบ้าน คณะวีระพงษ์ วงศ์ศิลป์ ในชื่อ ศิลปินภูไท
ชูมี มาริตซา
ชูมี มาริตซา (Шуми Марица, Shumi Maritsa) เป็นชื่อเพลงชาติเพลงแรกของบัลแกเรีย ซึ่งใช้ในสมัยที่ประเทศนี้ยังเป็นราชอาณาจักรระหว่างปี พ.ศ. 2429 - พ.ศ. 2489 เนื้อร้องของเพลงนี้เดิมเป็นผลงานการประพันธ์ของนิโคลาร์ ซิฟคอฟ ครูใหญ่ของโรงเรียนแห่งหนึ่งในเมืองเวเลส (ปัจจุบันอยู่ในประเทศมาซิโดเนีย) ต่อมาได้มีการแก้ไขมาหลายครั้ง แต่เนื้อร้องซึ่งเป็นที่รู้จักกันโดยทั่วไปเป็นผลงานของกวีชื่อ อีวาน วาซอฟ ซึ่งเป็นผู้แต่งทำนองของเพลงนี้ เนื้อร้องดังกล่าวแต่งขึ้นในปี พ.ศ. 2455
กีฬาเทเบิลเทนนิสในโอลิมปิกเยาวชนฤดูร้อน 2014
ประเทศที่เข้าร่วมแข่งขัน
ดังต่อไปนี้:
โตเกียวเกรตแบส์
รูปแบบ
ชื่อของสโมสรสื่อถึง ผู้เล่นและผู้สนับสนุนได้ถูกเชื่อมต่อกัน เปรียบเสมือนดาว 7 ดวงใน "ดาวกระบวยใหญ่" ซึ่งเป็นหนึ่งใน "กลุ่มดาวหมีใหญ่" โดยสโมสรนั้นจะมีเป้าหมายในการเชื่อมโยงกันระหว่างผู้คน ภูมิภาค และโลก ผ่านวอลเลย์บอล และจะทำให้โลกของวอลเลย์บอลน่าตื่นเต้นและน่าดึงดูดใจมากขึ้น
ประวัติ
ในเดือนเดียวกันนั้น บริษัท เกรทแบรส์ จำกัด ได้ถูกก่อตั้งขึ้นเพื่อเป็นบริษัทจัดการกิจการของสโมสรภายใต้ เนเจอร์ แลบ และนักกีฬาบางคนจากสโมสรเอฟซี โตเกียว ก็ได้ย้ายมาเป็นผู้เล่นให้กับสโมสรใหม่นี้
วัดนาขวาง
ประวัติ
ไม่ทราบประวัติและผู้สร้างวัดนาขวางอย่างชัดเจน หนังสือ ประวัติวัดทั่วราชอาณาจักร ระบุว่าตั้งเมื่อ พ.ศ. 2315 ได้รับพระราชทานวิสุงคามสีมาเมื่อ พ.ศ. 2465 เขตวิสุงคามสีมากว้าง 9 เมตร ยาว 18.5 เมตร ขณะที่ ประวัติวัดในจังหวัดสมุทรสาคร สังกัดมหานิกาย จำนวน 96 วัด ระบุว่าสร้างขึ้นในสมัยกรุงศรีอยุธยาตอนปลาย สมัยพระเจ้าเสือ โดยมีเรื่องเล่าว่า พระเจ้าเสือเสด็จประพาสทางชลมารคผ่านทางหมู่บ้านนาขวาง พบต้นไม้ใหญ่ขึ้นตามริมคลองกิ่งทอดก่ายกันเกะกะมองดูเหมือนถ้ำ จึงทรงตั้งชื่อว่า วัดคูหาสวรรค์ ต่อมาเปลี่ยนชื่อวัดมาเป็น "วัดนาขวาง" ตามชื่อหมู่บ้านสมัยที่สุนทรภู่ได้เดินทางไปเมืองเพชรบุรีและแต่งนิราศเมืองเพชร นอกจากนี้ยังได้ขุดพบพระพุทธรูปสมัยอู่ทองในราว พ.ศ. 2467
แม่น้ำวัง
สภาพทั่วไปและขอบเขตของลุ่มน้ำวัง
ลุ่มน้ำตอนบน มีเทือกเขาผีปันน้ำล้อมรอบ สภาพเป็นเนินเขามีพื้นที่ราบน้อย ตอนกลางของลุ่มน้ำเป็นที่ราบสลับเนินเขาในเขตตัวเมืองจังหวัดลำปาง ส่วนตอนล่างเป็นพื้นที่ค่อนข้างราบและไหลไปบรรจบกับแม่น้ำปิง ตอนท้ายเขื่อนภูมิพล ประมาณ 30 กิโลเมตร ที่บ้านปากวัง ตำบลตากออก อำเภอบ้านตาก จังหวัดตาก
ละครชุดทางโทรทัศน์สำหรับเยาวชนของมาร์เวล
ละครชุด
<section begin=TVSeriesTable />
<section end=YA /><section end=TVSeriesTable />
กีฬาเทควันโดในโอลิมปิกเยาวชนฤดูร้อน 2014
กีฬาเทควันโดในโอลิมปิกเยาวชนฤดูร้อน 2014 เป็นการแข่งขันกีฬาเทควันโดในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 17-21 สิงหาคม ค.ศ. 2014 โดยได้จัดขึ้นที่สนาม Nanjing International Expo Center ซึ่งการแข่งขันกีฬาเทควันโดครั้งนี้มีการแข่งขันทั้งหมด 10 รายการ คือ ประเภททีมชาย 5 รายการ และประเภททีมหญิง 5 รายการ รายการผสม 0 รายการ โดยจะมีนักกีฬาเข้าร่วมแข่งขัน คน จาก  ประเทศ
นิวอัมสเตอร์ดัม (จังหวัดสมุทรปราการ)
ประวัติ
โยส เซาเตน กล่าวว่า
ปีแยร์ เบซีเย
ชีวประวัติ
เบซีเยเกิดในปารีส และในปี 1930 พ่อและปู่ของเขาก็เป็นวิศวกร เขาได้รับปริญญาด้านวิศวกรรมเครื่องกล จาก École nationale supérieure d'arts et métiers ในปี 1931 เขาได้รับปริญญาโทสาขา วิศวกรรมอิเล็กทรอนิกส์ จาก École supérieure d'électricité และในปี 1977 ได้รับปริญญาเอกสาขาวิศวกรรมจาก มหาวิทยาลัยปารีส
ในปี 1985 เขาได้รับรางวัลสตีเวนคูนส์โดย ACM SIGGRAPH จากผลงานด้านคอมพิวเตอร์กราฟิกและเทคโนโลยีเชิงโต้ตอบเป็นเวลาหลายปี
โยฮัน คาร์ล ฟรีดริช เซิลเนอร์
โยฮัน คาร์ล ฟรีดริช เซิลเนอร์ (Johann Karl Friedrich Zöllner, 8 พฤศจิกายน 1834 – 25 เมษายน 1882) เป็นนักฟิสิกส์และนักดาราศาสตร์ ชาวเยอรมัน วิจัยในด้านการวัดแสง เขาเป็นที่รู้จักเป็นอย่างดีจากการค้นพบภาพลวงตาของเซิลเนอร์ เซิลเนอร์เกิดที่เบอร์ลิน เข้าศึกษาที่มหาวิทยาลัยฮุมบ็อลท์แห่งเบอร์ลิน และ มหาวิทยาลัยบาเซิล เขาเป็นศาสตราจารย์ด้านฟิสิกส์ดาราศาสตร์ที่มหาวิทยาลัยไลพ์ซิช ได้ทำการคิดค้นและปรับปรุงเครื่องมือสังเกตการณ์ทางดาราศาสตร์ โดยเฉพาะอย่างยิ่ง ในด้านการวัดแสง มีการสังเกตการณ์พวยก๊าซ ของดวงอาทิตย์ด้วยสเปกโทรสโกปี เขายังได้เขียนหนังสือเกี่ยวกับดาวหางอีกด้วย
เชื้อราสกุล Zoellneria ถูกตั้งตามชื่อเขาเพื่อเป็นเกียรติแก่เขา รวมถึงชื่อสายพันธุ์พืชอีกหลายชนิด
ริชาร์ด อาร์มิเทจ (นักแสดง)
ริชาร์ด คริสปิน อาร์มิเทจ (Richard Crispin Armitage;เกิด 22 สิงหาคม พ.ศ. 2514) เป็นนักแสดงภาพยนตร์, โทรทัศน์, ละครเวที, และนักพากย์ชาวอังกฤษ เขาได้รับการยอมรับในสหราชอาณาจักรด้วยบทบาทนำครั้งแรกในบท John Thornton ในรายการโทรทัศน์ของอังกฤษ North & South (2004) บทบาทของเขาในฐานะเจ้าชายคนแคระและผู้นำ Thorin Oakenshield ในภาพยนตร์ไตรภาคที่ดัดแปลงมาจาก The Hobbit ของ Peter Jackson ทำให้เขาได้รับการยอมรับในระดับนานาชาติ3
วายเฮอร์
เรื่องย่อ
เรื่องราวของโอ ซู-แจ (ซอ ฮย็อน-จิน) เป็นทนายความที่มีความสามารถและเป็นหุ้นส่วนที่อายุน้อยที่สุดที่ TK Law Firm ซึ่งเป็นสำนักงานกฎหมายที่ดีที่สุดในเกาหลีใต้ โอ ซู-แจถูกขับเคลื่อนด้วยความปรารถนาที่จะชนะคดีและหลักการที่คิดว่าตัวเองชอบธรรม เธอใช้ชีวิตเพื่อประสบความสำเร็จ แต่เธอเข้าไปพัวพันกับคดีที่ไม่คาดฝัน และเธอถูกลดตำแหน่งให้ทำงานเป็นศาสตราจารย์ที่โรงเรียนกฎหมายของมหาวิทยาลัยซอช็อง ที่โรงเรียนกฎหมายโอ ซู-แจได้พบกับกงชาน (ฮวัง อิน-ย็อบ) เขาเป็นนักเรียนที่นั่น กงชานได้ประสบกับอดีตที่เจ็บปวด แต่เขายังมีใจที่อบอุ่น เขาตกหลุมรักโอ ซู-แจและเขาจะทำทุกอย่างเพื่อปกป้องเธอ ในขณะเดียวกันชเว แท-กุก (ฮอ จุน-โฮ) เป็นประธานของ TK Law Firm เขาจะทำทุกอย่างเพื่อสนองความต้องการของเขา แม้ว่าจะผิดกฎหมายหรือผิดศีลธรรมก็ตาม
พรรคไทยสร้างไทย
พรรคไทยสร้างไทย (ย่อ: ทสท.) พรรคการเมืองไทยที่จดทะเบียนก่อตั้งเป็นลำดับที่ 3/2564 เมื่อวันอังคารที่ 23 มีนาคม พ.ศ. 2564 โดยมีนาย สอิสร์ โบราณ และนาย วัลลภ ไชยไธสง เป็นหัวหน้าพรรคและเลขาธิการพรรคคนแรก มีที่ทำการพรรคอยู่ที่ 132/2 หมู่ 16 ถนนเจนจบทิศ ตำบลหนองสองห้อง อำเภอหนองสองห้อง จังหวัดขอนแก่น ต่อมาได้ย้ายที่ทำการพรรคมาอยู่ที่ 54/1 ซอยลาดปลาเค้า 60 ถนนลาดปลาเค้า แขวงอนุสาวรีย์ เขตบางเขน กรุงเทพมหานคร กระทั่งวันพุธที่ 6 เมษายน พ.ศ. 2565 เวลา 9 นาฬิกา 19 นาที จึงได้ทำการยกเสาเอกเพื่อก่อสร้างที่ทำการสำนักงานใหญ่ของพรรคไทยสร้างไทย ย่านถนนเทิดราชัน แขวงสีกัน เขตดอนเมือง
พวยก๊าซ
เมื่อสังเกตพวยก๊าซบนโฟโตสเฟียร์ ที่ความยาวคลื่น Hα จะมองเห็นเป็นเส้นมืดกว่าบริเวณอื่น
อิกิ๋ม
เมื่อโจโฉถูกกองทัพของเตียวสิ้วตีแตก แฮหัวตุ้นแม่ทัพคนหนึ่งของโจโฉได้นำทหารไปปล้นเสบียงชาวบ้าน อิกิ๋มเห็นทนไม่ได้จึงสังหารทหารของแฮหัวตุ้นไปมากมาย จึงทำให้เกิดข่าวลือว่าอิกิ๋มทรยศต่อโจโฉ แต่อิกิ๋มยังไม่เข้าชี้แจงความจริงต่อโจโฉ เพราะต้องไปต้านทัพเตียวสิ้วที่ยกตามมา และสามารถตีทัพเตียวสิ้วให้ถอยไปได้ และเข้าชี้แจงความจริงต่อโจโฉ โจโฉชื่นชมอิกิ๋มว่าเป็นผู้รอบคอบและซื่อสัตย์ต่อหน้าที่ ส่วนแฮหัวตุ้น โจโฉได้ละเว้นโทษให้
จีทีเอ สปาโน
จีทีเอ สปาโน (GTA Spano) เป็น รถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท จีทีเอ มอเตอร์ บริษัทสัญชาติสเปน สปาโนแต่ละคันถูกผลิตที่เมืองบาเลนเซีย ประเทศสเปน สปาโนได้เริ่มวางแผนการผลิตตั้งแต่ปี ค.ศ. 2005 และเปิดตัวเป็นทางการครั้งแรกในปี ค.ศ. 2008 โดยใช้ชื่อว่า "จีทีเอ คอนเซปต์" และในปี ค.ศ. 2010 รถก็ได้มีการจำหน่ายและจัดส่งอย่างเป็นทางการ
สโกกาฟอสส์
ในวัฒนธรรมสมัยนิยม
น้ำตกแห่งนี้เป็นสถานที่ถ่ายทำมิวสิกวิดีโอ "Fjara" อัลบั้ม Svartir Sandar ของศิลปิน Sólstafir ในปี 2012 น้ำตกเป็นสถานที่เปิดรายการในตอนที่ 2 ของฤดูกาลที่ 12 รายการโทรทัศน์ดัตช์เรียลลิตี้ Wie is de Mol? น้ำตกแห่งนี้เป็นสถานที่ถ่ายทำภาพยนตร์มาร์เวลสตูดิโอส์เรื่อง ธอร์ เทพเจ้าสายฟ้าโลกาทมิฬ และภาพยนตร์เรื่อง ชีวิตพิศวงของวอลเตอร์ มิตตี้ น้ำตกนี้ถูกใช้เป็นสถานที่หนึ่งของเพลง "Gerua" ในภาพยนตร์บอลลีวูดปี 2015 เรื่อง Dilwale โดยมีกาชัล เทพคน และศาห์รุข ข่าน เป็นนักแสดง ในมิวสิกวีดีโอ "I'll Show You" ได้นำเสนอทะเลสาบน้ำแข็งและแม่น้ำทางตอนใต้ของประเทศไอซ์แลนด์ ซึ่งรวมถึงน้ำตกสโกกาฟอสส์ ในฤดูกาลที่ 5 ของละครชุดฮิสทรี เรื่อง ยอดนักรบเรือมังกร ตัวละคร Floki ได้เห็นสโกกาฟอสส์เมื่อเขาค้นพบไอซ์แลนด์ ในฤดูกาลที่ 8 ของละครชุด มหาศึกชิงบัลลังก์ เดแนริส ทาร์แกเรียน และจอน สโนว์ ได้นั่งมังกรบินไปที่น้ำตกนี้ และจูบกันต่อหน้าน้ำตก
เจมส์ แบดจ์ เดล
เจมส์ แบดจ์ เดล (James Badge Dale; เกิด 1 พฤษภาคม พ.ศ. 2521) เป็นนักแสดงชาวอเมริกัน เขาเป็นที่รู้จักจากการแสดง Chase Edmunds ใน 24, Robert Leckie ใน The Pacific, State Trooper Barrigan ใน The Departed ของ Martin Scorsese, และ Eric Savin ใน Iron Man 3
ยฺหวิ่นซื่อ
ยฺหวิ่นซื่อ (29 มีนาคม 1680 - 5 ตุลาคม 1726) พระนามเมื่อแรกประสูติคือ อิ้นซื่อ เป็นเจ้าชายแมนจูของราชวงศ์ชิง เป็นโอรสองค์ที่ 8 ของจักรพรรดิคังซี พระองค์เป็นบุคคลสำคัญในความขัดแย้งเรื่องการสืบราชสมบัติของพระราชบิดา เจ้าชายยฺหวิ่นซื่อเชื่อกันว่าพระองค์เป็นที่ชื่นชอบของขุนนางส่วนใหญ่ในราชสำนักที่จะเป็นจักรพรรดิองค์ต่อไป แต่ท้ายที่สุดก็พ่ายแพ้ให้กับเจ้าชายอิ้นเจิ้นพระเชษฐาองค์ที่ 4 ของพระองค์ ผู้ต่อมากลายเป็นจักรพรรดิยงเจิ้ง
สเปนภายใต้การปกครองของโฌแซ็ฟ โบนาปาร์ต
ราชอาณาจักรสเปน (Reino de España; Royaume d’Espagne) เป็นส่วนหนึ่งของดินแดนสเปนที่จงรักภักดีต่อพระเจ้าโฆเซที่ 1 ในระหว่างสงครามคาบสมุทร (ค.ศ. 1808–1813) ภายหลังจากที่สเปนถูกกองกำลังของจักรวรรดิฝรั่งเศสยึดครองบางส่วน ในระยะเวลานี้ สเปนจึงถือเป็นรัฐบริวารของจักรวรรดิฝรั่งเศสที่หนึ่ง
ความไม่แน่นอน
ในสื่อ
นักข่าวอาจขยายตัวความไม่แน่นอน (ทำให้วิทยาศาสตร์ดูไม่แน่นอนกว่าที่เป็นจริง ๆ) หรือกลบเกลื่อนความไม่แน่นอน (ทำให้วิทยาศาสตร์ดูแน่นอนเกินกว่าที่เป็นจริง ๆ) วิธีหนึ่งซึ่งนักข่าวทำให้ความไม่แน่นอนพองตัวขึ้นคือการบรรยายถึงงานวิจัยชิ้นใหม่ซึ่งขัดแย้งกับงานวิจัยก่อน ๆ โดยไม่กล่าวถึงบริบทของการเปลี่ยนแปลงนั้น นักข่าวอาจให้น้ำหนักกับนักวิทยาศาสตร์ที่มีมุมมองส่วนน้อยเท่า ๆ กับนักวิทยาศาสตร์ที่ถือมุมมองส่วนใหญ่ โดยไม่กล่าวถึงหรืออธิบายถึงสถานะของความเห็นพ้องทางวิทยาศาสตร์ในประเด็นนั้นอย่างเพียงพอ ในแนวเดียวกัน นักข่าวอาจให้ความสนใจและความสำคัญกับคนที่ไม่ใช่นักวิทยาศาสตร์ในปริมาณเท่ากันกับนักวิทยาศษสตร์
ประเทศบราซิลในโอลิมปิกฤดูร้อน 2024
ประเทศบราซิล มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนเป็นครั้งที่ 23
กาเซี่ยง
ประวัติ
กาเซี่ยงนั้นมีส่วนร่วมในการในคำแนะนำในการตั้งรัชทายาทของโจโฉ โดยเมื่อโจโฉถามกาเซี่ยงเรื่องรัชทายาทว่าจะตั้งใครระหว่างโจผีและโจสิด กาเซี่ยงก็ทำทีไปคิดถึงเรื่องอื่น โจโฉถามว่าคิดถึงเรื่องอะไรอยู่ กาเซี่ยงตอบชัดถ้อยชัดคำว่า "ข้าพเจ้าคิดถึงเรื่องที่ตระกูลของเล่าเปียวและอ้วนเสี้ยวที่ตายหมดไปแล้วทั้งคู่" ความหมายก็คือเล่าเปียวและอ้วนเสี้ยวไม่ได้ตั้งลูกชายคนโตเป็นรัชทายาท ให้ผู้น้องเป็นรัชทายาทแทน ทำให้เกิดเรื่องวุ่นวายตามมาภายหลัง ควรที่จะตั้งโจผีลูกชายคนโตของโจโฉขึ้นเป็นรัชทายาทแทน โจโฉเห็นด้วยกับความคิดนี้ โจผีจึงได้เป็นรัชทายาทคนต่อไป เรียกได้ว่ากาเซี่ยงมีส่วนทำให้โจผีได้ครองราชย์ต่อจากโจโฉ และกาเซี่ยงผู้นี้เองที่สนับสนุนโจผีในการยึดบัลลังก์จากพระเจ้าเหี้ยนเต้
โปรเจกต์รันเวย์ ฤดูกาลที่ 3
ตอนที่ 2: Fit for a Queen
ในตอนนี้ ดีไซเนอร์ที่เหลืออยู่ทั้ง 14 คน ได้รับโจทย์ให้สร้างสรรค์ชุดราตรีให้กับ ทาร่า คอนเนอร์ มิสยูเอสเอ 2006 โดยในโจทย์นี้ดีไซเนอร์จะต้องทำงานร่วมกันเป็นทีม ทีมละ 2 คน ซึ่งแต่ละทีมจะได้รับเงินทีมละ 300 ดอลลาร์ในการหาซื้อวัสดุมาทำชุด และมีเวลา 2 วันสำหรับโจทย์นี้ในการทำชุดให้เสร็จ ดีไซเนอร์ที่ชนะในโจทย์นี้จะได้รับสิทธิคุ้มกันไม่ถูกคัดออกในโจทย์ต่อไป และทาร่าจะใส่ชุดราตรีของผู้ชนะเข้าประกวดบนเวทีนางงามจักรวาล 2006 รอบตัดสิน ที่จะจัดขึ้นณ.ประเทศสหรัฐอเมริกาในเดือนกรกฎาคมที่กำลังจะถึงนี้ด้วย
หลักการใช้กำลัง
การใช้กำลังระหว่างปรเทศ
สำหรับหลักในการป้องกันตนเองของชาติสมาชิกจะมีเงื่อนไขดังนี้
พลีส
การตอบรับ
เพลง "พลีส" ติดอันดับสูงสุด 10 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ฟันผุ
ฟันผุ (tooth decay, cavities, caries) เป็นการสลายตัวของฟันจากกรดที่ผลิตโดยแบคทีเรีย สีของฟันผุมีตั้งแต่เหลืองถึงดำ ผู้ป่วยมีอาการปวดฟันและทานอาหารลำบาก อาจมีภาวะแทรกซ้อน เช่น เนื้อเยื่อรอบฟันอักเสบ การสูญเสียฟัน การติดเชื้อและการเกิดหนอง
เครเฟ็ลท์
เครเฟ็ลท์เป็นส่วนหนึ่งของ เขตปริมณฑลไรน์-รูห์ร ซึ่งมีประชากรทั้งหมดราว 9.9 ล้านคน มีอาณาเขตติดต่อกับรูห์รเกอบีท (Ruhrgebiet) ซึ่งเป็นเขตชุมชนเมืองที่ประกอบด้วยเมืองหลายแห่งเชื่อมต่อกันขนาดใหญ่ที่สุดในเยอรมนี เครเฟ็ลท์มีฉายาว่า "เมืองแห่งไหมและกำมะหยี่" เนื่องจากเคยเป็นแหล่งผลิตไหมในช่วงคริสต์ศตวรรษที่ 18–19 ชื่อเดิมของเมืองคือ Crefeld (อ่านว่าเครเฟ็ลท์เช่นเดียวกัน) จนกระทั่งเปลี่ยนมาใช้ชื่อ Krefeld ตั้งแต่ปี ค.ศ. 1929 เป็นต้นมา
คลองบางน้อย (จังหวัดสมุทรสงคราม)
ประวัติ
เมื่อกรุงศรีอยุธยาเสียกรุงให้แก่พม่า สมเด็จพระเจ้าตากสินกู้เอกราชในศึกที่ค่ายบางกุ้ง บริเวณชุมชนวัดเกาะแก้วซึ่งตั้งอยู่ปากคลองบางน้อย กองทัพพม่าเคยมาตั้งทัพอยู่บริเวณนี้ (รวมถึงบริเวณวัดบางพลับ)
เอออร์ตาส่วนขึ้น
องค์ประกอบ
ที่เชื่อมไซโนทูบูลาร์ คือ จุดที่เอออร์ตาส่วนขึ้น ที่ซึ่งโพรงเอออร์ติกสิ้นสุดลงและเอออร์ตาเปลี่ยนเป็นโครงสร้างลักษณะแบบท่อ
ความสัมพันธ์
เอออร์ตาส่วนขึ้นบรรจุอยู่ภายใจเยื่อหุ้มหัวใจ และถูกปิดล้อมอยู่ภายในท่อของน้ำเยื้อหุ้มหัวใจ ซึ่งเป็นปกติของมันและหลอดเลือดแดงสู่ปอด
เส้นเวลาของประวัติศาสตร์และอนาคตโลก
นี่คือ เส้นเวลาของประวัติศาสตร์โลก มีรายละเอียดของเหตุการณ์ที่บันทึกไว้ตั้งแต่การประดิษฐ์ตัวอักษรใช้เมื่อประมาณ 5000 ปีที่แล้ว (ซึ่งถึอเป็นการเริ่มต้นยุคประวัติศาสตร์) จนถึงปัจจุบัน
สำนักวิชาทันตแพทยศาสตร์ มหาวิทยาลัยแม่ฟ้าหลวง
สำนักวิชาทันตแพทยศาสตร์ มหาวิทยาลัยแม่ฟ้าหลวง (อังกฤษ: School of Dentistry, Mae Fah Luang University) จัดตั้งเมื่อวันที่ 22 มีนาคม พ.ศ. 2555 นับเป็นสำนักวิชาลำดับที่ 12 ของมหาวิทยาลัยแม่ฟ้าหลวง และเป็นสำนักวิชาทันตแพทยศาสตร์ที่จัดตั้งขึ้นเป็นลำดับที่ 12 ของประเทศไทย
สมบูรณ์ อุทัยเวียนกุล
ประวัติ
น.ส.เหมือนฝัน อุทัยเวียนกุล อดีตผู้ช่วยทูตพาณิชย์ ที่ประเทศฟิลิปปินส์ ลาออกจากตำแหน่งเพื่อศึกษาต่อในระดับปริญญาโททางกฎหมายที่ประเทศสหรัฐอเมริกา ปัจจุบันเป็นนิติกรประจำสำนักงานศาลยุติธรรม
สมาชิกสภาผู้แทนราษฎร
นายสมบูรณ์ อุทัยเวียนกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
ปลาขวาน
วงจรชีวิตและการเรืองแสง
นอกจากนี้ปลาขวานยังเป็นสัตว์ที่มีลักษณะพิเศษในการสร้างแสงของตัวเองได้ด้วย โดยผ่านกระบวนการที่เรียกว่า ไบโอลูมิเนสเซนส์ (Bioluminescence) หรือการเรืองแสงของสิ่งมีชีวิต โดยปลาขวานจะมีอวัยวะพิเศษที่เรียกว่า photophore หรือ เซลล์เรืองแสง มันจะทำปฏิกิริยาเคมีและสามารถผลิตสารเรืองแสงได้เช่นเดียวกับหิ่งห้อย ปลาขวานจึงสามารถปรับแสงในตัวเองได้ ทั้งนี้ด้านนักวิทยาศาสตร์เชื่อว่ากลไกดังกล่าวนี้น่าจะมีส่วนสำคัญที่ใช้ในการหาคู่ ถึงแม้ว่าจะทราบพฤติกรรมการผสมพันธุ์ของมันเพียงน้อยนิดก็ตาม ปัจจุบันยังไม่ทราบรายละเอียดเกี่ยวกับวงจรชีวิตของปลาขวานมากนัก ทางนักวิทยาศาสตร์ให้ความเห็นว่ามันมีวงจรชีวิตที่สั้นไม่ถึง 1 ปี โดยอาศัยช่วงเวลาตอนกลางคืนอพยพไปยังบริเวณน้ำตื้นเพื่อหาแพลงก์ตอนและปลาขนาดเล็กกินเป็นอาหาร ส่วนในช่วงกลางวันมันก็จะว่ายกลับลงน้ำลึก ถือว่าเป็นพฤติกรรมที่แปลกมากทีเดียว โดยส่วนใหญ่แล้วจะพบปลาขวานได้ในแถบน้ำเย็นที่ความลึกลงไปใต้ท้องทะเลประมาณ 180 ถึง 1,370 เมตร
ปลาแฟงค์ทูธ
แฟงค์ทูธถูกตั้งชื่อตามตัวปลาที่มีฟันยาวและคม เหมือนเขี้ยวเรียงตัวกันอยู่ในปากขนาดใหญ่ แฟงค์ทูธเป็นอีกสายพันธุ์สุดขั้วที่อาศัยอยู่ใต้ทะเลลึกลงไปถึง 16,000 ฟุต ซึ่งความลึกระดับนี้มีแรงดันน้ำสูงและอุณหภูมิต่ำ อาหารเป็นสิ่งหายาก ดังนั้นแฟงค์ทูธจึงกินทุกอย่างที่หาได้ และอาหารส่วนใหญ่ก็ตกลงมาจากทะเลด้านบน
นิเวศวิทยา
ช่วงตัวอ่อนและวัยเจริญพันธุ์จะอยู่บริเวณน้ำที่มีความลึกระหว่าง 200 ถึง 2,000 เมตร (660 และ 6,560 ฟุต) จากนั้นจะมีการโยกย้ายถิ่นเหมือนปลาทะเลลึกชนิดอื่นในช่วงโตเต็มวัยซึ่งจะพบได้บ่อยบริเวณน้ำลึก 5,000 เมตร (16,000 ฟุต) และจะขึ้นมาบนผิวน้ำในเวลาเย็น อาจรวมกันเป็นฝูงหรือมาแค่ตัวเดียวเพื่อหาอาหารและจะกลับลงน้ำลึกในเวลาเช้า
สายพันธุ์
สายพันธุ์ที่พบในปัจจุบันมี 2 ชนิดคือ:
รักแท้แม่ไม่ปลื้ม
รักแท้แม่ไม่ปลื้ม (ชื่อเดิม:คู่รักคู่รบ) เป็นละคร ซิตคอม ของไทยจาก เดอะ วัน เอ็นเตอร์ไพรส์ นำแสดงโดย สินจัย เปล่งพานิช เจษฎ์พิพัฒ ติละพรพัฒน์ และ มนชนก แสงฉายเพียงเพ็ญ ออกอากาศทุกวันพุธ เวลา 20.00 - 20.30 น. ทาง ช่องวัน เริ่มตอนแรกวันที่ 5 ตุลาคม พ.ศ. 2559 และตั้งแต่วันที่ 23 พฤศจิกายน เป็นต้นไป กับช่วงเวลาใหม่ขยับเวลามาเร็วขึ้นกว่าเดิมและเพิ่มเวลาเป็น 19.45 - 20.30 น. ในช่วง วันขำดี คอเมดี้ทุ่มสี่สิบห้า และตั้งแต่วันที่ 7 มิถุนายน พ.ศ. 2560 กับช่วงเวลาใหม่ขยับเวลามาเร็วขึ้นกว่าเดิมและเพิ่มเวลาเป็น 19.15 - 20.00 น. ในช่วง วันขำดี คอเมดี้ทุ่มสิบห้า และตั้งแต่วันที่ 14 มิถุนายน – 27 กันยายน พ.ศ. 2560 มาออนแอร์ในเวลา 19.10 - 19.55 น. และตั้งแต่วันที่ 1 พฤศจิกายน พ.ศ. 2560 เป็นต้นไป ย้ายมาเวลา 19.00 - 19.55 น. (55 นาที) และวันที่ 20 ธันวาคม พ.ศ. 2560 ซิตคอมเรื่องนี้ก็จะออกอากาศเป็นตอนอวสาน
ปลาไวเปอร์
การล่า
การล่าเหยื่อของปลาไวเปอร์นั้นจะใช้ความนิ่งไม่ขยับตัวและใช้สีตัวที่ดำสนิทให้กลมกลืนกับสภาพแวดล้อมบริเวณนั้นเพื่อให้เหยื่อไม่สามารถสังเกตได้ โดยพวกมันอาจรอเป็นชั่วโมง เมื่อเจอเหยื่อพวกมันจะงับและสังหารเหยื่อด้วยฟันที่แหลมคมของพวกมัน จากการผ่าซากเพื่อตรวจสอบกระเพาะอาหารจะพบว่ามีปลาเรืองแสงและปลาทะเลลึกชนิดต่าง ๆ
แบตเทิลโทดส์อาร์เคด
การพัฒนาและการตลาด
เกมดังกล่าวพัฒนาโดยบริษัทแรร์ ซึ่งเผยแพร่โดยบริษัทอิเล็กทรอนิก อาตส์ และวางจำหน่ายใน ค.ศ. 1994 โดยเป็นเกมที่ห้าในซีรีส์แบตเทิลโทดส์ ซึ่งทิม และคริส สแตมเปอร์ ผู้ก่อตั้งบริษัทแรร์ได้สร้างซีรีส์นี้ขึ้นเพื่อตอบสนองต่อความสนใจในเต่านินจา ซีรีส์แบตเทิลโทดส์โดยเฉพาะแบตเทิลโทดส์ดั้งเดิม ค.ศ. 1991 สำหรับนินเท็นโดเอนเตอร์เทนเมนต์ซิสเตม (NES)ได้กลายเป็นที่นิยมในตัวของมันเอง และนำไปสู่ภาคต่อหลายชุด เนื่องจากภาคต่อนี้อยู่ในระหว่างการพัฒนาสำหรับอาร์เคดมากกว่าคอนโซล ทางบริษัทแรร์จึงมีอิสระมากขึ้นในการแสดงภาพความรุนแรง ซึ่งแตกต่างจากภาระผูกพันของพวกเขาในส่วนที่เหลือของซีรีส์ ในขณะที่แบตเทิลโทดส์ดั้งเดิมของนินเท็นโดเอนเตอร์เทนเมนต์ซิสเตมได้เซ็นเซอร์เลือด แบตเทิลโทดส์อาร์เคดได้แสดงเลือดและการตัดหัว (แม้ว่าจะสามารถปิดได้ในสวิตช์ดีไอพีของเกม) ส่วนดาร์กควีนก็ปรากฎในรูปแบบที่ยั่วยวนมากขึ้นเช่นกัน บริษัทแรร์ได้เริ่มทดลองกับกราฟิก 3 มิติในช่วงเวลานี้ และเปลี่ยนไปใช้เพาเวอร์แอนิเมเตอร์ (ต่อมาคือออโตเดสก์ มายา) ทั้งนี้ แบตเทิลโทดส์อาร์เคดเป็นเกมของบริษัทแรร์เกมแรกที่ใช้เพาเวอร์แอนิเมเตอร์ ก่อนที่จะนำมาใช้ในคิลเลอร์อินสติงต์ และดองกีคองคันทรี
สกอตต์ แอดกินส์
สกอตต์ เอ็ดเวิร์ด แอดกินส์ (Scott Edward Adkins; เกิด 17 มิถุนายน พ.ศ. 2519) เป็นนักแสดง, ผู้ผลิต, ผู้เขียนบท, นักกายกรรม และนักศิลปะการต่อสู้ชาวอังกฤษ ซึ่งส่วนใหญ่รู้จักกันดีจากบทบาทของเขาในภาพยนตร์แอ็คชั่นหนังแผ่น เขารับบทเป็น Yuri Boyka นักสู้ในเรือนจำชาวรัสเซียในภาพยนตร์เรื่อง Undisputed II: Last Man Standing ในปี ค.ศ. 2006 และภาคต่ออีกสองเรื่องคือ Undisputed III: Redemption (2010) และ Boyka: Undisputed (2017); Casey Bowman ในภาพยนตร์เรื่อง Ninja ปี ค.ศ. 2009 และภาคต่อ Ninja: Shadow of a Tear ในปี ค.ศ.2013; รับบทชาวฝรั่งเศสในภาพยนตร์ปี 2018 เรื่อง The Debt Collector และภาคต่อ Debt Collectors ในปี ค.ศ. 2020 (นำแสดงโดย Louis Mandylor) เขาทำงานในภาพยนตร์สี่เรื่องร่วมกับ Jean-Claude Van Damme ไอดอลของเขา: The Shepherd: Border Patrol, Assassination Games, Universal Soldier: Day of Reckoning และ The Expendables 2 นอกจากนี้เขายังเคยแสดงใน The Legend of Hercules, Wolf Warrior and Ip Man 4: The Finale รับบทเป็นศัตรูตัวหลักในภาพยนตร์ทั้งสามเรื่องและยังปรากฏตัวใน The Bourne Ultimatum, Zero Dark Thirty และโครงการมาร์เวลสามเรื่อง เช่น Mutant X, X-Men Origins: Wolverine and Doctor Strange
เลดีเอลิซาเบธ เชคเกอร์ลีย์
หลังจากความเครียดจากการวางแผนงานเลี้ยงเปิดตัวของเธอเองในปี 2502 เลดีเอลิซาเบธได้ก่อตั้งบริษัท Party Planners ขึ้นในปี 2503 นับจากนั้นเป็นต้นมา เธอก็วางแผนงานเลี้ยงสำหรับลูกพี่ลูกน้องของเธอ สมเด็จพระราชินีนาถเอลิซาเบธที่ 2 แห่งสหราชอาณาจักร งานสำคัญที่เธอวางแผนไว้คือ: งานเลี้ยงวันเกิดครบรอบ 70 ปีของ มาร์กาเรต แทตเชอร์ งานวันเกิดครบรอบวันเฉลิมพระชนมพรรษา 80 และ 90 พรรษา ของ สมเด็จพระราชินีนาถเอลิซาเบธที่ 2 รวมไปถึงงานพระราชพิธีอภิเษกสมรส เจ้าชายปัฟโลส มกุฎราชกุมารแห่งกรีซ และ เจ้าหญิงมารี-แชนทัล มกุฎราชกุมารีแห่งกรีซ และงานเลี้ยงต้อนรับพระราชวงศ์ต่างประเทศในคืนก่อนวันเสกสมรสของ เจ้าชายวิลเลียม เจ้าชายแห่งเวลส์ และ แคเธอริน เจ้าหญิงแห่งเวลส์ ในปี พ.ศ. 2543 รวมไปถึงวันพระราชสมภพปีที่ 18 ของเจ้าฟ้าชายวิลเลียม ในวันที่ 21 มิถุนายน วันพระราชสมภพปีที่ 50 ของ เจ้าหญิงแอนน์ พระราชกุมารี ในวันที่ 15 สิงหาคม และวันประสูติปีที่ 70 ของ เจ้าหญิงมาร์กาเรต เคาน์เตสแห่งสโนว์ดอน ในวันที่ 21 สิงหาคม ในปี 2536
สถาบันเกษตราธิการ สำนักงานปลัดกระทรวงเกษตรและสหกรณ์
ประวัติ
ทั้งนี้สถาบันพัฒนาผู้บริหารการเกษตรและสหกรณ์ในขณะนั้น ทำหน้าที่ ฝึกอบรม และพัฒนานักบริหารการเกษตรสมัยใหม่ ที่เน้นรูปแบบการบริหารแบบผสมผสานเป็นสำคัญ และสอดคล้องกับแนวความคิดที่จะปฏิรูปทัศนคติของข้าราชการ จากการเป็นข้าราชการสังกัดกรม ไปสู่การเป็นข้าราชการของกระทรวงเกษตรและสหกรณ์อย่างแท้จริง
นิเวศวิทยา
ความหลากหลายทางชีวภาพ
ความหลากหลายทางชีวภาพใช้อธิบายความหลากหลายของสิ่งมีชีวิตตั้งแต่ยีนจนถึงระบบนิเวศและครอบคลุมทุกระดับขององค์กรทางชีวภาพ คำนี้มีการตีความไปหลายอย่างและมีหลายวิธีที่จะชี้ ใช้วัด ใช้บอกลักษณะ และใช้แทนความหมายขององค์กรที่ซับซ้อนของมัน ความหลากหลายทางชีวภาพจะรวมถึงความหลากหลายของสายพันธุ์ ความหลากหลายของระบบนิเวศ และความหลากหลายทางพันธุกรรมและนักวิทยาศาสตร์มีความสนใจในวิธีการที่ความหลากหลายนี้ส่งผลกระทบต่อกระบวนการทางนิเวศวิทยาที่ซับซ้อนในการดำเนินงานในระดับที่เกี่ยวข้องเหล่านี้ได้อย่างไร   ความหลากหลายทางชีวภาพมีบทบาทสำคัญใน'การบริการของระบบนิเวศ' ซึ่งโดยความหมายแล้วหมายถึงการรักษาระดับและการปรับปรุงคุณภาพของชีวิต   การป้องกันการสูญพันธุ์ของสายพันธุ์เป็นวิธีหนึ่งที่จะรักษาความหลากหลายทางชีวภาพและเป้าหมายนั้นวางอยู่บนหลายเทคนิคที่รักษาความหลากหลายทางพันธุกรรม ที่อยู่อาศัย และความสามารถในสายพันธุ์ที่จะโยกย้ายถิ่น ลำดับความสำคัญและเทคนิคการจัดการของการอนุรักษ์จำเป็นต้องใช้วิธีการและการพิจารณาที่แตกต่างกันเพื่อแสดงถึงขอบเขตของระบบนิเวศอย่างเต็มที่ของความหลากหลายทางชีวภาพ 'ทุนธรรมชาติ'ที่รองรับประชากรมีความสำคัญในการรักษาระดับของ'การบริการแบบระบบนิเวศ'  และการย้ายถิ่นของหลาย ๆ สายพันธุ์ (เช่นการวิ่งของปลาแม่น้ำและการควบคุมแมลงนก) ได้รับการระบุว่าเป็นหนึ่งในกลไกที่การเสียหายจากการให้บริการพวกนั้นได้ประสบมา ความเข้าใจในความหลากหลายทางชีวภาพมีการใช้งานในทางปฏิบัติสำหรับสายพันธุ์และการวางแผนการอนุรักษ์ในระดับระบบนิเวศเมื่อพวกเขาให้คำแนะนำการจัดการแก่บริษัทที่ปรึกษา รัฐบาล และอุตสาหกรรม
สภาวะที่เหมาะสม (Niche)
นิยามของคำว่า niche ย้อนกลับไปในปี 1917 แต่ G. Evelyn Hutchinson ทำให้แนวคิดนี้แพร่หลายในปี 1957 โดยการแนะนำนิยามที่ถูกนำมาใช้กันอย่างแพร่หลายว่าหมายถึง "ชุดของสภาพแวดล้อมแบบชีวภาพและกายภาพในที่ซึ่งสายพันธุ์หนึ่งสามารถที่จะยังคงมีอยู่และรักษาขนาดประชากรไว้อย่างคงที่"  สภาวะทางนิเวศวิทยาเป็นแนวคิดกลางในนิเวศวิทยาของสิ่งมีชีวิตและถูกแบ่งย่อยออกเป็นสภาวะ"พื้นฐาน"และสภาวะ"ตระหนัก" สภาวะพื้นฐานคือชุดของสภาวะสิ่งแวดล้อมที่สายพันธุ์หนึ่งสามารถที่จะยังคงมีอยู่ได้ สภาวะตระหนักคือชุดของสภาวะสิ่งแวดล้อมบวกกับสภาวะทางนิเวศวิทยาที่สายพันธุ์หนึ่งจะยังคงมีอยู่   สถาวะแบบของ Hutchinson ถูกขยายนิยามในทางเทคนิคให้มากขึ้นเป็น "ไฮเปอร์สเปซของยุคลิด (Euclidean hyperspace) ที่ "มิติ" ของมันถูกกำหนดเป็นตัวแปรด้านสิ่งแวดล้อมและ "ขนาด" ของมันถูกกำหนดเป็นฟังก์ชันของตัวเลขของค่าที่คุณค่าของสิ่งแวดล้อมที่อาจสันนิษฐานว่าสิ่งที่มีชีวิตหนึ่งมี "ความเหมาะสมเชิงบวก""
ชีวนิเวศ
ชีวนิเวศ (biomes) เป็นหน่วยขนาดใหญ่กว่าขององค์กรที่เป็นหมวดหมู่ของภูมิภาคของระบบนิเวศของโลก ส่วนใหญ่เป็นไปตามโครงสร้างและองค์ประกอบของพืช มีหลายวิธีการที่แตกต่างกันในการกำหนดขอบเขตของทวีปของชีวนิเวศที่ครอบงำโดยประเภทการทำงานที่แตกต่างกันของชุมชนพืชที่ถูกจำกัดในการกระจายโดยสภาพภูมิอากาศ ฝน หิมะ ลูกเห็บ อากาศและตัวแปรด้านสิ่งแวดล้อมอื่น ๆ ชีวนิเวศประกอบด้วย ป่าฝนเขตร้อน ป่าใบกว้างพอสมควรและป่าเบญจพรรณ ป่าผลัดใบ ป่าเขตหนาว ทุนดรา ทะเลทรายเขตร้อน และทะเลทรายขั้วโลก นักวิจัยอื่น ๆ เมื่อเร็ว ๆ นี้ได้จำแนกชีวนิเวศอื่น ๆ เช่นมนุษย์และจุลชีวนิเวศมหาสมุทร กับจุลินทรีย์ ร่างกายมนุษย์เป็นที่อยู่อาศัยและภูมิทัศน์ จุลชีวนิเวศถูกค้นพบส่วนใหญ่ผ่านความก้าวหน้าในอณูพันธุศาสตร์ซึ่งได้เปิดเผยความสมบูรณ์ที่ซ่อนอยู่ในความหลากหลายของจุลินทรีย์ในโลก ชีวนิเวศมหาสมุทรมีบทบาทสำคัญในชีวธรณีเคมีในนิเวศวิทยาของมหาสมุทรของโลก
นิเวศวิทยาประชากร
ตัวอย่างหนึ่งของโมเดลประชากรเบื้องต้นจะอธิบายถึงประชากรแบบปิด เช่นบนเกาะเกาะหนึ่งที่การอพยพเข้าและการอพยพออกไม่ได้เกิดขึ้น สมมติฐานมีการประเมินโดยอ้างอิงถึงสมมติฐานเปล่าที่ระบุว่ากระบวนการแบบสุ่มจะสร้างข้อมูลแบบสังเกต ในโมเดลเกาะเหล่านี้อัตราการเปลี่ยนแปลงของประชากรได้รับการอธิบายว่าเป็น:
วิวัฒนาการร่วม
mutualisms แบบทางอ้อมจะเกิดขึ้นที่สิ่งมีชีวิตแยกกันอยู่ ตัวอย่างเช่นต้นไม้ที่อาศัยอยู่ในแถบเส้นศูนย์สูตรของโลกปล่อยออกซิเจนออกมาในบรรยากาศที่ช่วยค้ำจุนสายพันธุ์ต่าง ๆ ที่อาศัยอยู่ในบริเวณขั้วโลกที่ห่างไกลของโลก ความสัมพันธ์นี้จะเรียกว่าภาวะอิงอาศัย (commensalism) เพราะผู้อื่นจำนวนมากได้รับผลประโยชน์ของอากาศที่สะอาดฟรี ๆ หรือไม่เป็นอันตรายกับต้นไม้ที่ปล่อยออกซิเจนออกมา ถ้าผู้อาศัยได้รับประโยชน์ในขณะที่โฮสต์ต้องได้รับความทุกข์ ความสัมพันธ์นี้จะเรียกว่าปรสิต (Parasitism) แม้ว่าปรสิตสร้างภาระให้กับโฮสต์ (เช่น การเสียหายต่ออวัยวะหรือหน่อพันธ์ที่ใช้สืบพันธุ์ของพวกมัน ทำให้มีการปฏิเสธการบริการของผู้ที่รับประโยชน์) ผลกระทบสุทธิของพวกมันในความเหมาะสมของโฮสต์ไม่จำเป็นต้องเป็นลบและดังนั้นจึงกลายเป็นเรื่องยากที่จะคาดการณ์ วิวัฒนาการร่วมยังถูกผลักดันโดยการแข่งขันระหว่างสายพันธุ์หรือในหมู่สมาชิกของสายพันธุ์เดียวกันภายใต้ร่มธงของการเป็นปรปักษ์กันซึ่งกันและกัน (reciprocal antagonism) เช่นหญ้าแข่งขันกันสำหรับพื้นที่การเจริญเติบโต ตัวอย่างเช่นสมมติฐาน Red Queen Hypothesis กล่าวว่าปรสิตติดตามและเชี่ยวชาญในระบบป้องกันทางพันธุกรรมที่พบบ่อยในท้องถิ่นของโฮสต์ของมันที่ผลักดันวิวัฒนาการของการสืบพันธุ์แบบอาศัยเพศเพื่อกระจายพื้นที่ทางพันธุกรรมของประชากรที่ตอบสนองต่อความกดดันปฏิปักษ์
r/K ทฤษฎีการเลือก
แนวคิดนิเวศวิทยาประชากรคือทฤษฎีการเลือก r/K ซึ่งเป็นหนึ่งในรูปแบบการพยากรณ์แรกในนิเวศวิทยาที่ใช้อธิบายวิวัฒนาการประวัติศาสตร์ชีวิต หลักฐานที่อยู่เบื้องหลังรูปแบบการเลือก r/K คือแรงกดดันการคัดเลือกโดยธรรมชาติจะเปลี่ยนแปลงไปตามความหนาแน่นของประชากร เช่นเมื่อเกาะหนึ่งถูกสร้างเป็นอาณานิคมครั้งแรก ความหนาแน่นของประชากรอยู่ในระดับต่ำ การเพิ่มขึ้นในขนาดของประชากรในตอนต้นจะไม่ถูกจำกัดโดยการแข่งขัน ปล่อยให้ความอุดมสมบูรณ์ของทรัพยากรที่มีอยู่ถูกนำไปใช้สำหรับการเจริญเติบโตของประชากรอย่างรวดเร็ว หลายขั้นตอนแรก ๆ เหล่านี้ของการเจริญเติบโตของประชากรจะประสบกับแรง"ที่ไม่ขึ้นกับความหนาแน่น"ของการคัดเลือกโดยธรรมชาติ ซึ่งถูกเรียกว่า การเลือกแบบ r ในขณะที่ประชากรเริ่มที่จะแออัดมากขึ้น มันก็เข้าใกล้ขีดความสามารถในการรองรับของเกาะ นี่เป็นการบังคับให้บุคคลเข้าสู่การแข่งขันมากขึ้นสำหรับทรัพยากรที่เหลืออยู่น้อย ภายใต้สภาวะที่แออัด ประชากรจะประสบกับแรงที่ไม่ขึ้นกับความหนาแน่นของการคัดเลือกโดยธรรมชาติ ที่เรียกว่าการเลือกแบบ K
นิเวศวิทยาโมเลกุล
ความสัมพันธ์ที่สำคัญระหว่างนิเวศวิทยาและการถ่ายทอดทางพันธุกรรมถือกำเนิดขึ้นมาก่อนเทคนิคที่ทันสมัยสำหรับการวิเคราะห์โมเลกุล การวิจัยนิเวศวิทยาโมเลกุลกลายเป็นไปได้มากขึ้นด้วยการพัฒนาเทคโนโลยีทางพันธุกรรมอย่างรวดเร็วและสามารถเข้าถึงได้ เช่นปฏิกิริยาลูกโซ่โพลีเมอร์ (Polymerase chain reaction (PCR)) การเพิ่มขึ้นของเทคโนโลยีโมเลกุลและการไหลเข้าของคำถามด้านการวิจัยลงในสาขาทางนิเวศวิทยาใหม่นี้ได้ส่งผลในสิ่งพิมพ์'นิเวศวิทยาโมเลกุล'ในปี 1992 นิเวศวิทยาโมเลกุลใช้เทคนิคการวิเคราะห์ต่าง ๆ ในการศึกษาเกียวกับยีนในบริบทของวิวัฒนาการและนิเวศวิทยา ในปี 1994 จอห์น Avise ยังเล่นในบทบาทนำในพื้นที่นี้ของวิทยาศาสตร์ที่มีการตีพิมพ์หนังสือของเขา 'ตัวทำเครื่องหมายโมเลกุล, ประวัติศาสตร์ธรรมชาติและวิวัฒนาการ' เทคโนโลยีที่ใหม่กว่าด้เปิดคลื่นของการวิเคราะห์ทางพันธุกรรมให้กับสิ่งมีชีวิตที่ครั้งหนึ่งเคยเป็นเรื่องยากที่จะศึกษาจากมุมมองของนิเวศวิทยาหรือวิวัฒนาการ เช่นแบคทีเรีย เชื้อราและไส้เดือนฝอย นิเวศวิทยาโมเลกุลก่อให้เกิดกระบวนทัศน์การวิจัยใหม่ในการตรวจสอบคำถามด้านนิเวศวิทยาที่ถูกการพิจารณาเป็นอย่างอื่นว่ายากที่จะควบคุม การตรวจสอบโมเลกุลเปิดเผยก่อนหน้านี้บดบังรายละเอียดเล็ก ๆ น้อย ๆ ของความซับซ้อนของธรรมชาติและความละเอียดที่ดีขึ้นเป็นคำถามเจาะลึกเกี่ยวกับนิเวศวิทยาเชิงพฤติกรรมและเชิงชีวภูมิศาสตร์ ตัวอย่างเช่นนิเวศวิทยาโมเลกุลเปิดเผยถึงพฤติกรรมทางเพศที่สำส่อนและคู่ควงชายหลายคนในนกนางแอ่นต้นไม้ (tree swallow) ที่เคยคิดว่าจะเป็นแบบผัวเดียวเมียเดียว ในบริบททางชีวภูมิศาสตร์ การแต่งงานระหว่างพันธุศาสตร์นิเวศวิทยาและวิวัฒนาการส่งผลให้เกิดสาขาย่อยใหม่ที่เรียกว่า phylogeography
การเผาผลาญอาหารและบรรยากาศในช่วงต้น
ตลอดประวัติศาสตร์ที่ผ่านมา ชั้นบรรยากาศและวัฏจักรชีวภูมิเคมีของโลกได้อยู่ในสมดุลแบบไดนามิกด้วยระบบนิเวศของดาวเคราะห์ ประวัติศาสตร์ถูกจัดแบ่งตามคุณลักษณะออกเป็นช่วงระยะเวลาของการเปลี่ยนแปลงอย่างมีนัยสำคัญที่ตามมาด้วยหลายล้านปีของความมั่นคง วิวัฒนาการของสิ่งมีชีวิตที่เก่าแก่ที่สุดเช่นจุลินทรีย์แบบไม่ใช้ออกซิเจนประเภทเมทาโนเจนได้เริ่มกระบวนการโดยการแปลงไฮโดรเจนในชั้นบรรยากาศให้เป็นเป็นก๊าซมีเทน (4H2 + CO2 → CH4 + 2H2O) การสังเคราะห์แสงโดยไม่ใช้อ๊อกซิเจน (Anoxygenic photosynthesis) ช่วยลดความเข้มข้นของไฮโดรเจนและช่วยเพิ่มก๊าซมีเทนในชั้นบรรยากาศโดยการแปลงก๊าซไข่เน่า (hydrogen sulfide) ลงในน้ำหรือสารประกอบกำมะถันอื่น ๆ (เช่น 2H2S + CO2 + hv → CH2O + H2O + 2S) รูปแบบในช่วงต้นของการหมักยังช่วยเพิ่มระดับของก๊าซมีเทนในชั้นบรรยากาศ การเปลี่ยนแปลงไปเป็นบรรยากาศที่มีออกซิเจนเป็นส่วนใหญ่ ("Great Oxidation") ยังไม่เริ่มจนกระทั่งราว 2.4-2.3 พันล้านปีที่แล้ว แต่กระบวนการสังเคราะห์แสงได้เริ่มต้นเมื่อ 0.3-1 พันล้านปีก่อนหน้านั้น
ลมและความปั่นป่วน
แรงการปั่นป่วนในอากาศและน้ำจะส่งผลกระทบต่อสภาพแวดล้อมและการกระจายระบบนิเวศ การขึ้นรูปและเป็นไดนามิค ในระดับของโลก ระบบนิเวศได้รับผลกระทบจากรูปแบบการไหลเวียนของลมสินค้าโลก พลังลมและแรงปั่นป่วนที่มันสร้างขึ้นจะมีผลต่อความร้อน สารอาหาร และโปรไฟล์ทางชีวเคมีของระบบนิเวศ ตัวอย่างเช่นลมที่พัดบนผิวน้ำของทะเลสาบสามารถสร้างความปั่นป่วน ผสมกับกำแพงน้ำและมีอิทธิพลต่อโปรไฟล์ของสิ่งแวดล้อมในการสร้างโซนของชั้นความร้อน สร้างผลกระทบต่อโครงสร้างของปลา สาหร่าย และส่วนอื่น ๆ ของระบบนิเวศในน้ำ ความเร็วของลมและความปั่นป่วนที่เกิดจากมันยังมีอิทธิพลต่ออัตราการคายน้ำและการระเหยและงบประมาณการใช้พลังงานในพืชและสัตว์  ความเร็วลม อุณหภูมิ และความชื้นสามารถเปลี่ยนแปลงเมื่อลมเดินทางผ่านคุณลักษณะของดินและระดับความสูงที่แตกต่างกัน ตัวอย่างเช่น ลมตะวันตก (Westerlies) เข้ามาปะทะกับภูเขาชายฝั่งทะเลและภูเขาภายในของตะวันตกของทวีปอเมริกาเหนือ(ที่ทำให้เกิดพื้นที่แห้งแล้งที่เรียกว่าเงาฝน (rain shadow) ขึ้นที่อีกด้านหนึ่งหรือบนด้านใต้ลม (leeward side) ของภูเขา) เมื่อลมลอยสูงขึ้น อากาศจะขยายตัวและความชื้นจะควบแน่น; ปรากฏการณ์นี้เรียกว่าการยกเนื่องจากภูเขา (orographic lift) และสามารถทำให้เกิดฝน หิมะหรือลูกเห็บได้ กระบวนการด้านสิ่งแวดล้อมนี้จะสร้างการแบ่งพื้นที่ในความหลากหลายทางชีวภาพ เนื่องจากสายพันธุ์ที่ปรับตัวให้เข้ากับสภาพเปียกชื้นถูกจำกัดเป็นช่วงตามหุบเขาชายฝั่งและไม่สามารถที่จะโยกย้ายข้ามระบบนิเวศที่แห้งแล้ง (เช่นที่ลุ่มน้ำโคลัมเบียในภาคตะวันตกของทวีปอเมริกาเหนือ) เพื่อผสมกับสายเลือดพื่น้องที่ถูกแยกออกจากกลุ่มไปอยู่ในระบบภูเขาภายใน
ไฟ
พืชจะแปลงก๊าซคาร์บอนไดออกไซด์ให้เป็นชีวมวลและปล่อยออกซิเจนออกสู่ชั้นบรรยากาศ โดยประมาณ 350 ล้านปีมาแล้ว (สิ้นสุดระยะเวลาดีโวเนียน) การสังเคราะห์แสงได้ทำให้ความเข้มข้นของออกซิเจนในชั้นบรรยากาศมีมากกว่าร้อยละ 17 ซึ่งทำให้มีการเผาไหม้เกิดขึ้น ไฟจะปล่อย CO2 และแปลงเชื้อเพลิงเป็นเถ้าและน้ำมันดิน ไฟเป็นพารามิเตอร์ด้านนิเวศที่สำคัญที่สร้างประเด็นหลายอย่างที่เกี่ยวข้องกับการควบคุมและปราบปรามของมัน ในขณะที่ประเด็นของไฟในความสัมพันธ์กับนิเวศวิทยาและพืชได้รับการยอมรับมาเป็นเวลานานแล้ว นักนิเวศ ชาร์ลส์ คูเปอร์ ได้นำประเด็นไฟไหม้ป่าในความสัมพันธ์กับนิเวศวิทยาของการดับเพลิงและการจัดการไฟป่าขึ้นสู่ความสนใจในปี 1960s
ดิน
ดินเป็นชั้นบนสุดของที่อยู่อาศัยของแร่และสิ่งสกปรกอินทรีย์ที่ครอบคลุมพื้นผิวของโลก มันเป็นหัวหน้าศูนย์กลางการจัดระเบียบของฟังก์ชันส่วนใหญ่ของระบบนิเวศ และมันเป็นสิ่งสำคัญอย่างยิ่งในด้านวิทยาศาสตร์และนิเวศวิทยาการเกษตร การสลายตัวของสารอินทรีย์ที่ตายแล้ว (เช่นใบไม้บนพื้นป่า) ส่งผลให้ดินมีแร่ธาตุและสารอาหารที่ป้อนเข้าสู่การผลิตของพืช ทั้งหมดทั้งปวงของระบบนิเวศดินของโลกถูกเรียกว่า pedosphere ที่ชีวมวลขนาดใหญ่ของความหลากหลายทางชีวภาพของโลกจัดวางเป็นระดับของห่วงโซ่อาหาร ตัวอย่างเช่นสัตว์ไม่มีกระดูกสันหลังที่กินและฉีกใบไม้ขนาดใหญ่จะสร้างชิ้นอาหารคำขนาดเล็กสำหรับสิ่งมีชีวิตขนาดเล็กในห่วงโซ่ของอาหาร โดยรวมแล้วสิ่งมีชีวิตเหล่านี้เป็นผู้บริโภคซากอินทรีย์ (detritivores) ที่ควบคุมการก่อตัวของดิน รากของต้นไม้ เชื้อรา แบคทีเรีย หนอน มด เต่าทอง ตะขาบ แมงมุม สัตว์เลี้ยงลูกด้วยนม นก สัตว์เลื้อยคลาน ครึ่งบกครึ่งน้ำ และสัตว์อื่น ๆ ที่คุ้นเคยน้อยทั้งหมดจะทำงานเพื่อสร้างเครือข่ายโภชนาการของชีวิตในระบบนิเวศของดิน ดินจะก่อตัวเป็น ลักษณะที่แสดงออกให้เห็นเช่นสูงต่ำดำขาวตามสภาพแวดล้อมและพันธุกรรมที่ประกอบขึ้นจากหลายส่วน (composite phenotypes) ในที่ซึ่งสารอนินทรีจะถูกห่อหุ้มเป็นสรีรวิทยาของชุมชนทั้งหมด เมื่อสิ่งมีชีวิตกินอาหารและอพยพผ่านดิน พวกมันทำการโยกย้ายวัสดุต่าง ๆ ไปด้วย กระบวนการทางนิเวศนี้เรียกว่าความปั่นป่วนทางชีว (bioturbation) ซึ่งเป็นการเติมอากาศให้กับดินและกระตุ้นการเจริญเติบโตและการผลิต โภชนาการผสมที่แตกต่างกัน (heterotrophic) จุลินทรีย์ในดินได้รับอิทธิพลจากไดนามิกโภชนาการของระบบนิเวศและป้อนกลับไปยังระบบนิเวศ ไม่มีแกนเดียวของความสัมพันธ์ระหว่างเหตุและผลที่สามารถมองเห็นได้ในการแยกความแตกต่างของระบบทางชีวภาพออกจากระบบธรณีสัณฐานวิทยาในดิน  การศึกษาด้านนิเวศโบราณ (Paleoecological studies) ของดินมีการจัดวางให้ต้นกำเนิดสำหรับความปั่นป่วนทางชีวะอยู่ในช่วงระยะเวลาก่อนช่วง Cambrian เหตุการณ์อื่น ๆ เช่นวิวัฒนาการของต้นไม้และการล่าอาณานิคมของที่ดินในช่วงเวลา Devonian มีบทบาทสำคัญในการพัฒนาในช่วงต้นของระบบโภชนาการทางนิเวศในดิน
มาสุ จรรยางค์ดีกุล
มาสุ จรรยางค์ดีกุล (เกิด 9 มิถุนายน พ.ศ. 2537) ชื่อเล่น มาสุ เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3
ประเทศปานามาในแพนอเมริกันเกมส์
ประเทศปานามาในแพนอเมริกันเกมส์
ตุบบะอ์ อะบูกัรบ์ อัสอ๊าด อัลกามิล
ประวัติ
กล่าวกันว่า ตุบบะอ์ อะบูกัรบ์ อัสอ๊าด ถูกสังหารโดยทหารของเขาเอง ซึ่งเบื่อกับการรณรงค์ทางทหารอย่างต่อเนื่องของเขา เขาทิ้งโอรสไว้สามคน: ฮัสซาน อัมร์ และโซราห์ (ยูซุฟ)
ลาร์ส ไอดินเกอร์
ลาร์ส ไอดินเกอร์ (เกิด 21 มกราคม ค.ศ. 1976) เป็นนักแสดงชาวเยอรมัน ในเดือนกุมภาพันธ์ ค.ศ. 2016 ชื่อของลาร์สได้เป็น 1 ในคณะกรรมการตัดสินการประกวดในการแข่งขันเทศกาลภาพยนตร์นานาชาติเบอร์ลินครั้งที่ 66
วิลลี โรเซอ
วิลเฮล์ม เบิร์นฮาร์ด เมกซ์ โรเซอ (4 กุมภาพันธ์ ค.ศ. 1902 - 16 มิถุนายน ค.ศ. 1978) เป็นนักแสดงชายชาวเยอรมัน  โดยวิลเฮล์ม ได้แสดงภาพยนตร์มากถึง 100 เรื่อง และเริ่มเล่นละครตั้งแต่ปี ค.ศ. 1936 ถึง 1978  รวมระยะเวลาทั้งสิ้น 42 ปี
โจชัว หว่อง
นักเคลื่อนไหวทางการเมือง
ในระหว่างการประท้วง โจชัว หว่อง ได้ถูกกล่าวหาว่าเป็นหุ่นเชิดของสหรัฐ และผู้ภักดีต่อรัฐบาลจีนบางส่วนกล่าวหาหว่องได้รับเงินจากอเมริกาในการปลุกปั่นชาวฮ่องกงให้ขัดขืนต่อรัฐบาลจีน โดยหว่องได้โพสต์ในโลกออนไลน์ปฏิเสธข้อกล่าวหาของสำนักข่าวที่เต้าข่าวขึ้นมาเองทั้งหมด พร้อมบอกด้วยว่าตอนนี้เขาถูกขึ้นบัญชีดำของทางรัฐบาลจีนเรียบร้อยแล้ว ในฐานะของภัยความมั่นคงต่อพรรคคอมมิวนิสต์จีน
เนชันนัลลีก
อลิอันซ์ พรีเมียร์ลีก
เนชันนัลลีก ก่อตั้งขึ้นในปี ค.ศ.1979 ในชื่อ อลิอันซ์พรีเมียร์ลีก และจัดการแข่งขันอย่างเป็นทางการครั้งแรกในฤดูกาล1979–80 และถือเป็นครั้งแรกที่มีการจัดแข่งขันอย่างเต็มรูปแบบ สำหรับการแข่งขันในระดับที่ต่ำกว่าลีกอาชีพ การหาสโมสรเข้าร่วมการแข่งขันนั้นมาจากสโมสรในนอร์ธเทิร์น พรีเมียร์ลีก และเซาท์เทิร์นลีก โดยสโมสรที่ชนะเลิศในฤดูกาลแรกคือสโมสรฟุตบอลอัลทริงแฮม
เดอ ฮาวิลแลนด์ มัสคีโต
มัสคีโต เอฟบี4 มักจะบินในการตีโฉบฉวยพิเศษ เช่น ปฏิบัติการเจริโค (การโจมตีเรือนจำอาเมียงในต้นปี ค.ศ. 1944) และการโจมตีอย่างแม่นยำต่อสถานที่อาคารของหน่วยข่าวกรองทางทหาร หน่วยความมั่นคง และหน่วยตำรวจ (เช่น สำนักงานใหญ่ของหน่วยเกสตาโป) เมื่อวันที่ 30 มกราคม ค.ศ. 1943 งานฉลองครบรอบปีที่ 10 ของการเถลิงอำนาจของนาซี ในช่วงเช้า มัสคีโตได้เข้าโจมตีสถานีวิทยุกระจายเสียงหลักในกรุงเบอร์ลินล้มลง ในขณะที่แฮร์มัน เกอริงกำลังพูดอยู่ ทำให้เสียงพูดของเขาดังออกไปในอากาศ
พีดีเอ็นไทยแลนด์แมนออฟเดอะเยียร์
ผู้เข้าประกวด
รองชนะเลิศ ที่ผ่านรอบคัดเลือกเข้าสู่รอบ 17 คนสุดท้ายของการประกวดพีดีเอ็นไทยแลนด์แมนออฟเดอะเยียร์ 2013 มีรายชื่อดังต่อไปนี้:
รายชื่อโรงเรียนในจังหวัดน่าน
อำเภอนาน้อย
อำเภอนาน้อยมี 29 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาน่านเขต 1 จำนวน 28 โรงเรียน และสังกัดสำนักงานเขตพื้นที่การศึกษามัธยมศึกษาเขต 37 จำนวน 1 โรงเรียน
อำเภอนาหมื่น
อำเภอนาหมื่นมี 18 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาน่านเขต 1 จำนวน 16 โรงเรียน และสังกัดสำนักงานเขตพื้นที่การศึกษามัธยมศึกษาเขต 37 จำนวน 2 โรงเรียน
อำเภอสันติสุข
อำเภอสันติสุขมี 14 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาน่านเขต 1 จำนวน 12 โรงเรียน สังกัดสำนักงานคณะกรรมการการศึกษาเอกชน 1 โรงเรียน และสังกัดสำนักงานเขตพื้นที่การศึกษามัธยมศึกษาเขต 37 จำนวน 1 โรงเรียน
ทางรถไฟสายคิชู
ทางรถไฟสายคิชู เป็นเส้นทางรถไฟสายหนึ่งในประเทศญี่ปุ่น บริการเดินรถจากสถานีรถไฟโกโบ ถึงสถานีรถไฟนิชิ-โกโบ ซึ่งทุกสถานีตั้งอยู่ในเมืองโกโบ จังหวัดวากายามะ มีระยะทางทั้งหมด 2.7 กิโลเมตร เป็นทางรถไฟเอกชนสายเดียวในวากายามะที่ยังไม่เปลี่ยนไปใช้ระบบไฟฟ้าทั้งหมด และเป็นทางรถไฟสายสั้นที่สุดเป็นอันดับที่สองของประเทศญี่ปุ่น รองจากรถไฟชิบายามะ ที่มีระยะทางเพียง 2.2 กิโลเมตร
ขบวนรถ
ในวันที่ 1 เมษายน พ.ศ. 2558 รถไฟคิชูยังใช้รถดีเซลรางคิเต็ตสึ 1 จำนวนสองคันในการเดินรถ ได้แก่ คิเต็ตสึหมายเลข 1 และหมายเลข 2
รายชื่อสัญลักษณ์นำโชคประจำจังหวัดของไทย
สัญลักษณ์นำโชคประจำจังหวัดของประเทศไทย ถูกจัดทำขึ้นสำหรับการประชาสัมพันธ์หรือส่งเสริมกิจการต่าง ๆ ของจังหวัด เพื่อเป็นสัญลักษณ์เป็นที่จดจำท้องถิ่นอย่างแพร่หลาย สัญลักษณ์นำโชคเหล่านี้ดัดแปลงมาจากเอกลักษณ์ของท้องถิ่นในแต่ละจังหวัด เช่น เครื่องแต่งกาย การประกอบอาชีพ สัตว์ทางเศรษฐกิจ หรือตำนานมุขปาฐะ เป็นอาทิ  หลายจังหวัดมีการประกวดชิงรางวัลการออกแบบสัญลักษณ์นำโชค เพื่อสร้างเอกลักษณ์ของจังหวัดของตน
โจนาธาน ฮาวเวิร์ด (นักแสดง)
โจนาธาน ฮาวเวิร์ด (Jonathan Howard) เป็นนักแสดงชาวอังกฤษซึ่งเป็นที่รู้จักจากบทบาทของเขาในซีรีส์โทรทัศน์อังกฤษเรื่อง Dream Team ในชื่อ Gavin Moody และในฐานะ Ian Boothby ใน Thor: The Dark World (2013)
ชุย เจี้ยนจฺวิน
ประวัติ
เขาเป็นส่วนหนึ่งของทีมที่ทำให้ทีมได้รับเหรียญเงินในการแข่งขันเอเชียนเกมส์ 2006
นกกินแมลงป่าหางสั้น
ถิ่นที่อยู่และการกระจายพันธุ์
นกกินแมลงป่าหางสั้นกระจายพันธุ์อยู่ทั่วไปในหลายพื้นที่ แต่ถือว่าใกล้ถูกคุกคามเนื่องจากการทำลายป่าที่ราบต่ำในพื้นที่กระจายพันธุ์ ที่อยู่อาศัยตามธรรมชาติของนกกินแมลงป่าหางสั้น คือป่าดิบและป่าเสื่อมโทรมในที่ลุ่มต่ำของเขตร้อนชื้น เป็นนกประจำถิ่นของประเทศไทย ที่พบได้ในภาคใต้ตั้งแต่จังหวัดระนองลงไป จนสุดปลายคาบสมุทรมาเลย์ของมาเลเซีย และเกาะสิงคโปร์ รวมทั้งหมู่เกาะสุมาตรา และบอร์เนียวของมาเลเซียและอินโดนีเซีย (และเกาะบางส่วนโดยรอบ เช่น ในจังหวัดริโย)
พฤติกรรม
เสียงร้องแหบแห้งและมีลักษณะคล้ายแมลงหรือเครื่องกล จังหวะของเสียงร้องประกอบด้วย เสียงเริ่มต้นที่แหบแห้ง และชุดเสียงคล้ายนกหวีดติดต่อกันยาวนาน
วอลเลย์บอลชายทีมชาตินิวซีแลนด์
วอลเลย์บอลชายทีมชาตินิวซีแลนด์ (New Zealand men's national volleyball team) เป็นทีมชาติของประเทศนิวซีแลนด์ และเป็นส่วนหนึ่งในการแข่งขันวอลเลย์บอลระดับนานาชาติ ปัจจุบันอยู่อันดับที่ 77 ของโลก
เฮวีเรน
รูปแบบการเล่น
เฮวีเรน เป็น เกมแนวแอ็กชันผจญภัย ผู้เล่นต้องบังคับตัวละคร และทำให้เขาหรือเธอหยิบจับวัตถุ หรือพูดคุยกับตัวละครอื่นๆ ในฉากเพื่อดำเนินเรื่อง เกมถูกแบ่งเป็นหลายฉาก แต่ละฉากประกอบด้วยหนึ่งในตัวละครทั้งสี่ที่ผู้เล่นสามารถบังคับได้ การตัดสินใจหรือการกระทำของผู้เล่นจะส่งผลต่อเนื้อเรื่องของเกม ตัวอย่างเช่น มีความเป็นไปได้ที่ตัวละครจะเสียชีวิตหรือถูกจับและจะไม่ปรากฏในฉากต่อๆ ไปของเกม ใน เฮวีเรน ไม่มีการแพ้เกมแบบทันที ทว่าเกมจะดำเนินต่อไปจบถึงจุดจบในหลายรูปแบบตามผลรวมการกระทำของผู้เล่นแม้ตัวละครบางตัวจะหายไปจากเกมแล้วก็ตาม เมื่อเล่นจนจบเกมแล้ว ผู้เล่นสามารถย้อนกลับไปเล่นใหม่ และอาจเปลี่ยนเหตุการณ์ต่างๆ ในบทต่อ ๆ ไปได้
ในฉากส่วนใหญ่ ผู้เล่นสามารถบังคับตัวละครหลักโดยขยับพวกเขาไปมา และยังสามารถกดปุ่มค้างไว้เพื่อฟังความคิดของตัวละคร เมื่อผู้เล่นอยู่ใกล้วัตถุหรือตัวละครอื่นที่สามารถมีปฏิสัมพันธ์กันได้ จะมีสัญรูปปุ่มกดขึ้นบนหน้าจอให้ผู้เล่นเลือกสิ่งที่อยากจะทำ บางฉากอาจมีการจับเวลาทำให้ผู้เล่นต้องพยายามรีบเล่นเพื่อรักษาชีวิตของตัวละครไว้ ในฉากอื่นๆ ผู้เล่นอาจไม่สามารถบังคับตัวละครได้อย่างสมบูรณ์แต่อาจต้องโต้ตอบแบบควิกไทม์อีเวนต์ เช่น ขณะต่อสู้หรือขับรถย้อนศร
เนื้อเรื่อง
อีธานกลับไปที่โมเต็ลเพื่อหลบสื่อ เขาได้รับจดหมายบอกให้ไปที่ล็อกเกอร์ และเจอกล่องรองเท้าที่มีโทรศัพท์มือถือ ปืนพก และโอะริงะมิรูปต่างๆ โทรศัพท์มือถือสั่งให้เขาทำชุดบททดสอบที่เขียนไว้บนโอะริงะมิแต่ละชิ้น เพื่อแสดงให้เห็นว่าเขาสามารถทำเพื่อชอนได้แค่ไหน เมื่อทำบททดสอบแต่ละอันเสร็จ เขาจะได้รับคำใบ้ที่อยู่ของชอน บททดสอบมีระดับความเสี่ยงที่เพิ่มขึ้นในแต่ละอัน ตั้งแต่การขับรถย้อนศรเป็นระยะทาง 5 ไมล์ในความเร็วสูงบนทางด่วน รับความเจ็บปวดทางร่างกายและการถูกไฟฟ้าช็อต ตัดส่วนหนึ้งของนิ้วตนเอง ฆ่าชายคนหนึ่ง และดื่มยาพิษ ขณะทำตามบททดสอบเหล่านี้ เขาพบกับ เมดิสัน เพจ ผู้หญิงที่เป็นโรคนอนไม่หลับ และผู้ช่วยฟื้นฟูทั้งด้านจิตใจและร่างกายให้กับเขาหลังบททดสอบต่างๆ เมดิสันเริ่มสืบสวนด้วยตนเองและพยายามหาคนที่ตั้งบททดสอบเหล่านี้
เทศบาลตำบลลานสกา
ประวิติชุมชน
(ชุมชนซอยนอกนา ความเป็นมาเกิดจากเมื่อก่อนนั้นบริเวณนั้นเคยเป็นเนินนาหรือคันนาต่อมาพื้นที่นาจึงลดลงจึงกลายมาเป็นนอกนาและกลายมาเป็นซอยและเขาก็เรียกว่าซอยนอกนาในปัจุบัน)
ผู้นำฝ่ายค้านในสภาผู้แทนราษฎร
ผู้นำฝ่ายค้านในสภาผู้แทนราษฎร เป็นตำแหน่งของหัวหน้าพรรคการเมืองที่ใหญ่ที่สุดที่ไม่ได้เป็นรัฐบาลที่ทำหน้าที่ในสภาผู้แทนราษฎร มีหน้าที่สำคัญคือการตรวจสอบการทำงานของรัฐบาล เรียกพรรคที่ทำหน้าที่นี้ว่า กลุ่มฝ่ายค้าน หรือ พรรคฝ่ายค้าน หากมีหลายพรรคเรียกว่า พรรคร่วมฝ่ายค้าน
ณฐริศร์ วรกรเลิศสิทธิ์
ประวัติ
ก่อนหน้าที่ณฐริศร์จะเข้าวงการบันเทิง ณฐริศร์เคยเป็นตัวแทนของประเทศไทย ไปแข่งกีฬาบาสเกตบอล จูเนียร์ เอ็นบีเอ ออลสตาร์ ไทยแลนด์ ที่ประเทศจีน และได้รับเหรียญรางวัลจากการแข่งขันดังกล่าว ทำให้ในปีที่ณฐริศร์จบการศึกษามัธยมศึกษาปีที่ 6 ภาพของณฐริศร์ได้รับคัดเลือกให้ขึ้นไปอยู่ในสแตนเชียร์การจัดการแข่งขันฟุตบอลประเพณีจตุรมิตรสามัคคีของโรงเรียนอัสสัมชัญอีกด้วย
นอกจากผลงานทางด้านการแสดงและการร้องเพลงแล้ว ณฐริศร์ยังเคยถ่ายแบบลงนิตยสารต่างๆ เช่น แคซ โดยได้รับคัดเลือกขึ้นปกนิตยสารถึง 2 ครั้ง โดยครั้งแรกขึ้นปกในฐานะนักแสดงจากซีรี่ส์ แบล็คลิสต์ นักเรียนลับบัญชีดำ และในครั้งที่สอง ได้ขึ้นปกร่วมกับ วิน ภวินท์ กุลการัณยวิชญ์ นักแสดงคู่หูจากซีรี่ส์เรื่องเกียร์สีขาวกับกาวน์สีฝุ่น และยังเคยได้รับการคัดเลือกให้เป็น 1ใน61 ศิลปินที่ได้ขึ้นไปอยู่ในการ์ดภาพที่ระลึกในงานมหกรรม Fantopia 2020 อีกด้วย
ซีป็อป
ซีป็อปแบบจำแนกประเภท
เป็นแนวซีป็อปแบบใช้ภาษาจีนกวางตุ้ง ศิลปินที่ประสบความสำเร็จกับแนวนี้ได้แก่ จางเซี๊ยะโหย่ว, หลินจื่อเสียง, เจินหนี, เฉินอี้ซวิ่น เป็นต้น
สมาชิกวุฒิสภาจังหวัดพัทลุง
ประวัติศาสตร์
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดพัทลุงมีจำนวนสมาชิกวุฒิสภาในการเลือกตั้งครั้งแรก จำนวน 2 คน คือ ร้อยตรี อนุกูล สุภาไชยกิจ และ โอภาส รองเงิน
ตัวกระตุ้นให้ทำงาน
แรง
เมื่อพิจารณาถึงแรงในตัวกระตุ้นสำหรับการใช้งาน มีการวัดหลักสองอย่างที่ควรจะต้องนำมาพิจารณา ได้แก่แบบโหลดคงที่และแบบไดนามิก โหลดแบบคงที่เป็นความสามารถของแรงของตัวกระตุ้นในขณะที่ไม่ได้เคลื่อนไหว ตรงกันข้ามโหลดแบบไดนามิกของตัวกระตุ้นคือความสามารถของแรงในขณะที่มีการเคลื่อนไหว ทั้งสองด้านนี้ยากที่จะมีน้ำหนักด้านความสามารถเท่ากันและจะต้องมีการพิจารณาแยกต่างหาก
ประเทศปากีสถานในเอเชียนเกมส์ 2022
ฮอกกี้
ผลการแข่งขันดังนี้
วิลเลิม บาเรินตส์
วิลเลิม บาเรินตส์ (Willem Barentsz; ประมาณ ค.ศ. 1550 – 20 มิถุนายน ค.ศ. 1597) เป็นนักเดินเรือ นักทำแผนที่ และนักสำรวจแถบอาร์กติกชาวดัตช์ เขาเป็นหนึ่งในผู้บุกเบิกการเดินทางสู่ดินแดนอาร์กติกในยุคแรก ๆ
การอุปถัมภ์
ตัวอย่างการนำไปใช้ในประเทศไทย
สำหรับการใช้คำว่าระบบอุปถัมภ์ในโครงสร้างสังคมไทย อคิน รพีพัฒน์ ได้กล่าวไว้ว่าเมื่อมีการพัฒนาเศรษฐกิจในหมู่บ้านเป็นสาเหตุของการเลื่อนถอยของระบบอุปถัมภ์ ชาวชนบทได้เปลี่ยนแปลงการเพาะปลูกเพื่อการดำรงชีพมาเป็นการเพาะปลูกเพื่อการค้า มีถนนเข้าสู่หมู่บ้านทำให้การคมนาคมสะดวกขึ้น นอกจากพ่อค้าซึ่งมีอิทธิพลมีอำนาจทางการเมืองเข้ามาถึงหมู่บ้านแล้ว ข้าราชการจากหลายหน่วยงานเข้ามาในท้องที่ ทำให้ชาวบ้านรู้สึกถึงอำนาจรัฐเข้ามากระทบโดยตรง กำนันผู้ใหญ่บ้านกลายมาเป็นผู้แทนของรัฐ แทนที่จะเป็นผู้แทนของชาวบ้าน ชาวบ้านจากที่เคยพึ่งพากำนันผู้ใหญ่บ้าน เมื่อเห็นว่าพึ่งพิงกับผู้แทนรัฐไม่ได้ ก็ต้องหันไปพึ่งพิงพ่อค้าหรือผู้ที่ร่ำรวย ความสัมพันธ์แบบอุปถัมภ์ระหว่างผู้ใหญ่บ้านกับลูกบ้านจึงค่อยๆ เลื่อนถอยไปในที่สุด ทำให้กลุ่มพ่อค้าเข้ามาแทนในระบบอุปถัมภ์ ซึ่งสุดท้ายจะกลายเป็นความสัมพันธ์อุปถัมภ์ระหว่างชาวบ้านกับนักธุรกิจท้องถิ่นที่เข้ามาเล่นการเมืองทั้งระดับชาติและระดับท้องถิ่นด้วย (สมหญิง, 2532: 21)
โทลกรุป
ประวัติ
ปี 1888 เมืองนิวคาสเซิล ประเทศออสเตรเลีย อัลเบิร์ต โทลล์ได้เริ่มธุรกิจการขนส่งถ่านหินด้วยม้าพ่วงรถลากหนึ่งคันและก่อตั้งเป็นบริษัทขนส่งขนาดย่อม โทลล์ได้ขยายตัวขึ้นเรื่อย ๆ จนกระทั่งในปี 1958 ปีสุดท้ายในชีวิตของอัลเบิร์ต โทลล์ บริษัทแห่งนี้มีรถขนส่งจำนวนมหาศาลและศูนย์ดำเนินงานถึง 5 แห่ง ในปีต่อมาครอบครัวของโทลล์ได้ขายบริษัทให้แก่สภาเหมืองแร่แห่งชาติของออสเตรเลีย
ทอร์เบิร์น เบิร์กมัน
ด้านชีวิตส่วนตัว เบิร์กมันแต่งงานกับมาร์กาเรตา คาทารินา ทราสต์ ในปี ค.ศ. 1771 เขาเสียชีวิตในปี ค.ศ. 1784
วัดสุวรรณรัตนาราม (จังหวัดนครปฐม)
วัดสุวรรณรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งขวาง อำเภอกำแพงแสน จังหวัดนครปฐม มีพื้นที่ติดต่อกับโรงเรียนบ้านหลักเมตร วัดมีเนื้อที่ 13 ไร่ 2 งาน
ฟลอเรนซ์ (วิดีโอเกม)
เพลงประกอบ
เพลงประกอบดั้งเดิมของเกม ฟลอเรนซ์ ประพันธ์โดยเควิน เพนกิน วางจำหน่ายในวันที่ 14 กุมภาพันธ์ ค.ศ. 2018 ซึ่งเป็นวันเดียวกันกับที่ตัวเกมวางจำหน่าย โดยแอนนาเพอร์นาอินเตอร์แอ็กทีฟ
กุนนีลา แบร์นาด็อต
ประวัติ
เธอสมรสครั้งแรกกับคาร์ล-แฮร์มัน บุสสเลร์ (Carl-Herman Bussler) เมื่อปี 2485 มีบุตรด้วยกันสามคนคือ หลุยส์, มาเดอลีน และคาร์ล-เฟรดิก ที่ต่อมาสามีคนแรกของเธอเสียชีวิตลงในปี 2524
รายชื่ออัลบั้มประจำตัวละครในฮายาเตะ พ่อบ้านประจัญบาน
อัลบั้มเพลงประจำตัวละครในฮายาเตะ พ่อบ้านประจัญบาน แบ่งออกตาม Season ได้แก่
อัลบั้มเพลงใน Hayate no Gotoku!
ข้อสังเกต: จำนวนนิ้วมือที่ชูของแต่ละตัวละครบนปกซิงเกิลปกติ จะสื่อถึงเป็นหมายเลขของซิงเกิล
Hayate no Gotoku! Character CD 11 - Ayasaki Hermione vs Magical Girl Pretty Nagi
'''Hayate no Gotoku! Character CD 11 - Ayasaki Hermione vs Magical Girl Pretty Nagi''' อัลบั้มประจำตัวฮายาเตะและนางิ โดยอิงเนื้อหาจากดราม่าซีดีชุดแรก ขับร้องโดย เรียวโกะ ชิราอิชิ ขับร้องเพลง Oh! My Honey และริเอะ คุกิมิยะ ขับร้องเพลง Koishitara Fantasy
Hayate no Gotoku! Character Cover CD
Tokuten Disc
Hayate no Gotoku!! Character CD 2nd Series 05 - Nichizawa Ayumu
'''Hayate no Gotoku!! Character CD 2nd Series 05 - Nichizawa Ayumu''' อัลบั้มประจำตัวนิชิซาว่า ใน Season 2 ขับร้องโดย มิคาโกะ ทาคาฮาชิ จะวางจำหน่ายในวันที่ 26 สิงหาคม พ.ศ. 2552
วิสิษฐ์ เตชะธีราวัฒน์
การทำงาน
วิสิษฐ์ ลงสมัครรับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย และได้รับเลือกตั้งเป็น ส.ส.สมัยแรก ต่อมาได้รับแต่งตั้งเป็นรองประธานคณะกรรมาธิการ (กมธ.) การพัฒนาการเมือง การสื่อสารมวลชน และการมีส่วนร่วมของประชาชน สภาผู้แทนราษฎร และเป็นรองหัวหน้าพรรคเพื่อไทย
ธงชาติโปรตุเกส
ธงชาติโปรตุเกส มีลักษณะเป็นธงสองสีรูปสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งเป็นสองแถบตามแนวตั้ง ด้านคันธงเป็นพื้นสีแดง กว้าง 2 ใน 5 แห่งด้านยาว ด้านปลายธงกว้างเป็น 3 ใน 5 ส่วนแห่งด้านยาว พื้นสีเขียว กลางแนวแบ่งแถบสีธงนั้นมีภาพตราแผ่นดินของโปรตุเกสอย่างย่อ ซึ่งเป็นรูป Armillary sphere อันเป็นอุปกรณ์อย่างหนึ่งในทางวิชาดาราศาสตร์ และตราโล่แห่งโปรตุเกสซ้อนทับกัน ประเทศโปรตุเกสได้ประกาศใช้ธงนี้เป็นธงชาติอย่างเป็นทางการเมื่อวันที่ 30 มิถุนายน พ.ศ. 2454 โดยเป็นแบบธงที่ได้รับคัดเลือกจากคณะกรรมการสรรหาธงชาติโปรตุเกส เพื่อนำมาใช้แทนที่ธงชาติในระบอบราชาธิปไตยภายใต้รัฐธรรมนูญ
การสร้างธงชาติ
สัดส่วนของธงชาติโปรตุเกสโดยตลอดนั้น กว้าง 2 ส่วน ยาว 3 ส่วน พื้นธงแบ่งตามแนวตั้งออกเป็น 2 สีหลัก คือ สีเขียวเข้มที่ด้านคันธง และสีแดง (scarlet red) ที่ฝั่งชายธง การแบ่งพื้นสีธงนั้น พื้นสีเขียวกินพื้นที่ประมาณ 2 ใน 5 ส่วนของความยาวธงทั้งหมด ส่วนพื้นที่เหลือ 3 ใน 5 ส่วนของด้านยาวธงเป็นสีแดง ตราแผ่นดินอย่างย่อของโปรตุเกส อันประกอบด้วยตราโล่แห่งโปรตุเกสขอบสีขาว ซ้อนทับบนอุปกรณ์ armillary sphere สีเหลืองขอบเส้นสีดำ โดยไม่มีช่อลอเรลประกอบด้วยนั้น ตั้งอยู่กึ่งกลางแนวแบ่งพื้นธงทั้งสองสี <!-- สัดส่วนของรูป armillary sphere มีขนาดโตเป็นกึ่งหนึ่งของความกว้างของธง ระยะห่างจากขอบธงตอนบนและตอนล่างนั้นเท่ากัน
เส้นโครงแผนที่แบบเมอร์เคเตอร์
ข้อจำกัด
เนื่องจากข้อจำกัดในการขยายตัวเมื่อละติจูดมีค่าสูงขึ้นดังที่ได้กล่าวข้างต้น จึงไม่นิยมใช้ในการแสดงแผนที่ในบริเวณที่ละติจูดมีค่าสูงกว่า 70 องศาเหนือและใต้ เนื่องจากอัตราส่วนจะมีค่าเข้าใกล้ค่าอนันต์เมื่อละติจูดมีค่าสูงขึ้นเข้าใกล้ขั้วโลก ดังนั้นแผนที่แบบเมอร์เคเตอร์จึงไม่สามารถใช้แสดงลักษณะของขั้วโลกได้ ในบริเวณขั้วโลกจึงใช้เส้นโครงแผนที่แบบเมอร์เคเตอร์ตามขวาง (Transverse Mercator projection)
คาเรน คล่องตรวจโรค
ประวัติ
นอกจากนี้คาเรนยังเคยฝากผลงานละครโทรทัศน์เรื่อง กว่าจะถึงวันนั้น, ยุ่งนักรักซะเลย เป็นต้น คาเรนเลิกรับงานเพราะช่วงนั้นเอนทรานซ์ และรู้ตัวว่าจะต้องเรียนหนักมาก ขาดเรียนไม่ได้ก็เลยทุ่มเทกับการเรียน ผลงานก่อนออกจากวงการก็ทำรายการเด็กชื่อว่า Miracles Are All Around